**Valkas ģimnāzija** ir Valkas skola, kas realizē pamatizglītības otrā posma (7. – 9. klase) programmu un vidējās izglītības programmas - vispārizglītojošā virziena programmu, matemātikas, dabaszinātņu un tehnikas virziena programmu, vispārizglītojošā virziena mazākumtautību programmu krievu valodā un neklātienes apmācības programmu.

Vēsture
-------

Valkas ģimnāzija un Tērauda pamatskola (pirms 1940).
1920. gada 2. augustā Valkas pilsētas domes sēdē apstiprināja skolu komisijas lēmumu atvērt reālskolas tipa vidusskolu, ierādot telpas bijušajā Jāņa Cimzes vadītā Vidzemes draudzes skolu skolotāju semināra ēkā.
Valkas pilsētas vidusskola sāka darbību 1920. gada 27. septembrī, bet 1921. gada 1. maijā tā tika pārdēvēta par Valsts Valkas vidusskolu. Skolas pirmais direktors bija Jūlijs Brūniņš.
1926. gadā tapa jaunas skolas ēkas projekts, kura autors bija Izglītības ministrijas arhitekts Indriķis Blankenbergs.
1929. gada septembrī skola no vecās Cimzes semināra ēkas tika pārcelta uz jauno namu, bet celtniecības darbi tika pabeigti tikai 1931.gadā. 1932. gada 1. aprīlī skola tika pārdēvēta par Valsts Valkas Jāņa Cimzes ģimnāziju.
No 1938. līdz 1944. gadam skolas direktors bija Aleksis Ķīsis.

Otrā Pasaules kara laikā skolas telpās tika iekārtots Vācijas armijas kara hospitālis, bet 1944. gada 1. oktobrī tika atjaunota Valkas pilsētas vidusskola. No 1950. gada janvāra līdz 1955. gada 1. septembrim skola tika dēvēta par Valkas vidusskolu, pēc tam par Valkas 1. vidusskolu. 1957. gadā skolā tika iekārtots novadpētniecības stūrītis, bet 1958. gadā — muzejs.

2003. gada 7. jūlijā skola atguva ģimnāzijas vārdu. 2003. gadā atklāja Sporta halli un dienesta viesnīcu Semināra ielā 27a. 2005. gada februārī ģimnāzijā atklāja pirmo FM 104,5 skolas radio Latvijā.

2016. gadā ģimnāziju apvienoja ar Valkas pamatskolu un atgrieza tai Valkas Jāņa Cimzes ģimnāzijas nosaukumu.

Valkas ģimnāzijai ir savs Informācijas centrs, kurā ir mediju zāle, bibliotēka un lasītava. Bibliotēkas fondā ir 12 000 mācību grāmatu un daiļliteratūras fondā 13 000 grāmatu.

### Skolas nosaukumi

* Valkas pilsētas vidusskola (1920)
* Valsts Valkas vidusskola (1921)
* Valsts Valkas Jāņa Cimzes ģimnāzija (1932)
* Valkas pilsētas vidusskola (1944)
* Valkas vidusskola (1950)
* Valkas 1. vidusskola (1955)
* Valkas ģimnāzija (2003)
* Valkas Jāņa Cimzes ģimnāzija (2016)

Skolas absolventi
-----------------

* Gunārs Bundzis – Latvijas pārstāvis Eurojust,
* Sandris Metuzāls – vēsturnieks, žurnālists,
* Elga Kagaine – valodniece,
* Velga Krile – dzejniece,
* Valdis Ķikāns – literatūrzinātnieks,
* Roberts Ķīlis – sociālantropologs,
* Vija Upmale – rakstniece,
* Imants Zauls – alpīnists.
* Oskars Lācis-traktorists

Skolas karogs
-------------

Karoga metu izstrādājis mākslinieks J. Bīne. Ģerboņa aizmugurē neredzami krustojas lāpa ar ozolzaru. Karoga devīze „Visu Tēvzemei Latvijai". Karogā ievietotā Latvijas karte apzīmē zemes mācību un vēsturi, grāmata – vispārējo zināšanu simbolu, kokle – latviskos tikumus un mūziku, kura bija izcelta Cimzes skolā. Karogā redzama vecā Cimzes skolas ēka un ģimnāzija. Dominējošās krāsas skolas karogā – zila un dzeltena.

Ārējās saites
-------------

* Ģimnāzijas bijusī mājaslapa

Skatīt arī
----------

* Valgas ģimnāzija

Atsauces
--------

1. ↑  «Skolas vēsture». *vjcgimnazija.lv* (latviešu). Arhivēts no oriģināla, laiks: 2020-02-18. Skatīts: 2023-05-10.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valkas novada skolas |
| --- |
|  |
| Ģimnāzijas un vidusskolas | 
* Valkas ģimnāzija

 |
|  |
| Pamatskolas un sākumkolas | 
* Ērģemes pamatskola
* Kārķu pamatskola
* Ozolu pamatskola
* Valkas pamatskola
* *Vijciema pamatskola* (līdz 2021)

 |
|  |
| Pirmskolas | 
* Čiekuriņš (Ērģemes pagasta pirmsskola)
* Celīši (Vijciema pirmsskola)

 |
|  |
| Specializētās skolas | 
* J. Cimzes Valkas Mūzikas skola
* Valkas Mākslas skola
* Valkas novada Bērnu - jaunatnes sporta skola

 |

 |